google/wiki40b huggingface dataset:
Stein Backe

Liv

Backe var først kontorist, senere fabrikkarbeider og bankkasserer. I 1921 debuterte han med diktsamlingen I den graa dæmring. I 1924 fikk han Statens forfatterstipend. Han utga bøkene sine hos forlaget Aschehoug.
Backe var påvirket av indisk filosofi, særlig Krishnamurti. Diktningen hans er preget av religiøst-filosofisk lengsel. Philip Houm omtaler ham som en «innadvendt, søkende natur».
Bosanski Dubocac

Bosanski Dubocac er en liten landsby i kommunen Derventa i Republika Sprska, Bosnia-Hercegovina. Landsbyen hadde sykehus, barer, sentere, postkontor og alt det nødvendige, men etter krigen i 1992 – 1995 ble det meste lagt i ruiner og flere av de opprinnelige beboerne flyttet utenlands.
La Motte Picquet Grenelle (Paris Metro)

La Motte Picquet Grenelle er en stasjon på metroen i Paris.
Stasjonen betjener linje 6, linje 8 og linje 10.
Balaghat (distrikt)

Demografi

Ved folketellingen i 2011 var det 1 701 156 innbyggere i distriktet, mot 1 497 968 i 2001. Den urbane befolkningen utgjør 14,39 % av befolkningen.
Barn i alderen 0 til 6 år utgjorde 12,16 % i 2011 mot 15,41 % i 2001. Antallet jenter i den alderen per tusen gutter er 961 i 2011 mot 968 i 2001.
Jestem

Jestem var sangen til Polen i Eurovision Song Contest 2011.
De kvalifiserte seg ikke til finalen dette året med en 19.-plass i semifinale 1.
Sangen ble sunget av Magdalena Tul.
Sofie Høgestøl

Biografi

Høgestøl har en tverrfaglig utdanningsbakgrunn innen samfunnsvitenskap med en bachelorgrad i London innen internasjonale relasjoner og rettsvitenskap, ved London School of Economics and Political Science og The College of Law. I 2012 fullførte hun en LL.M.-grad ved Georgetown University som Fulbright-stipendiat. Hun er således ikke utdannet jurist i Norge. Hun fikk Fulbrights artikkelpris for unge forskere i 2017.  Høgestøl har snakket åpent om det å ha dysleksi og at hun slet på skolen, men har uttalt i et intervju i Bergens Tidende at ordblindheten har gjort henne tøffere og at det som voksen nærmest har blitt et fortrinn.
Høgestøl er aktiv i Venstre og representerer partiet som medlem i Valglovutvalget. Fra 2014-2016 satt hun også to perioder i Universitetsstyret til Universitetet i Oslo, som styrerepresentant for de midlertidig vitenskapelig tilsatte. Høgestøl er medlem av Akademiet for Yngre Forskere.
NBC News

NBC News er nyhetsavdelingen i det amerikanske fjernsynsselskapet NBC. Avdelingen hadde sin første sending 21. februar 1940. Hovedkontoret ligger i GE-bygningen i Rockefeller Center 30 i New York. Flaggskipet blant avdelingens programmer er den daglige kveldsnyhetssendingen NBC Nightly News med Brian Williams og Lester Holt, og morgensendingen Today var verdens første «frokost-TV». Det ukentlige debattprogrammet Meet the Press hadde premiere i 1947 og er den lengstlevende serien i amerikansk kringkastingshistorie.
NBC News produserer også innhold for fjernsynssendingene til CNBC og MSNBC.
De fleste NBC News' programmer benytter temamusikk fra komposisjonen The Mission av John Williams.
I tillegg til hovedkontoret i New York, har NBC News avdelingskontorer og korrespondentkontorer i store byer over hele verden. I Burbank i California ligger avdelingskontoret for USAs vestkyst, mens Washington, DC har et avdelingskontor for samfunnssaker. I London i England ligger hovedkontoret for utenrikssaker.
Oscar Robertson

NBA-karriere

I sesongen 1961-62 hadde han en trippel-dobbel i gjennomsnitt: 30 poeng, 11 målgivende pasninger og 12 returer per kamp. Ingen annen NBA-spiller har klart dette.
All Shook Up

Bakgrunn

Blackwell har sagt i flere intervjuer at sangen var et resultat av en utfordring. Han pleide å fleipe om at han kunne skrive en sang med utgangspunkt i hvilken som helst frase, og hadde tidligere skrevet «Great Balls of Fire» for Jerry Lee Lewis på en slik utfordring. Da en bransjekollega opplevde at brusen han hadde åpnet skummet over i selskap med Blackwell, ble Blackwell ufordret til å skrive en sang om det som skjedde og gjorde det «før skummet hadde lagt seg».

Versjon av Suzi Quatro

Suzi Quatro spilte inn sangen og ga den ut på albumet Suzi Quatro (Can the Can i Australia) i 1973. Sangen ble gitt ut på singel i 1974. Singelen kom på 85.-plass på poplista i USA.
Don Hewitt

Don S. Hewitt (født 14. desember 1922, død 19. august 2009) var en amerikansk journalist og nyhetsprodusent som var ansatt en mannsalder i TV-kanalen CBS. Her skapte han blant annet det kjente aktualitetsprogrammet 60 Minutes.
Hewitt studerte ved New York University og begyndte sin journalistiske karriere ved New York Herald Tribune i 1942. Senere kom han til Associated Press. I 1948 ble han ansatt i den amerikanske TV-kanalen CBS, og her ble han resten av sitt yrkesaktive liv inntil han pensjonerte seg i 2004. Under tiden ved CBS produserte han i 1960 den første TV-sendte presidentdebatten i USA, mellom John F. Kennedy og Richard Nixon. På slutten av 1960-tallet fikk han gjennomslag for sin idé om et timelangt program dedikert til nyheter, og 60 Minutes. 
Det var Don Hewitt som i 1996 engasjerte CNNs utenrikskorrespondent og nyhetsanker Christiane Amanpour til å levere 4-5 nyhetsreportasjer årlig til 60 Minutes ved siden av fulltidsjobben i CNN. Da hun kunngjorde i 2005 at hun ikke fornyet kontrakten med CBS og 60 Minutes, hadde Hewitt trukket seg tilbake fra kanalen. Han uttalte at dersom han fortsatt hadde vært ansvarlig, ville han ha sørget for at Amanpour fortsatte.
Hewitt ble født i New York City som sønn av Frieda (pikenavn Pike) og Ely S. Hewitt. Hans far var en jødisk immigrant fra Russland, mens hans amerikanskfødte mors familie hadde tysk-jødisk opphav.
Hewitt døde av bukspyttkjertelkreft i sitt eget hjem i Suffolk County i delstaten New York, en måned etter at en annen CBS-legende, Walter Cronkite, gikk bort.
Revisjonsdepartementet

Revisjonsdepartementet var et norsk departement som eksisterte i perioden 1822–1918.

Opprettelsen og nedleggelsen

Departementet ble opprettet i 1822, med virkning fra 1. august. Hensikten med departementet var å ha en konstitusjonell kontroll over statens pengebruk.
Revisjonsdepartementet var tema for politisk debatt, der blant andre Johan Sverdrup og opposisjonen til regjeringen jobbet imot dette departementet. De ville ha denne funksjonen underlagt folkevalgte organer. 30. januar 1918 besluttet Stortinget å legge ned departementet med virkning fra 1. juli. Oppgavene ble overført til den nyetablerte Statsrevisjonen (Riksrevisjonen fra 1. juli 1938).

Arbeidsoppgaver

Departementet fikk ansvar for revisjon og desisjon av statens regnskaper (alle departementene), og skulle på denne måten bidra til mindre mistanke mot statsansattes mislighold av penger.
Imidlertid var det flere mangler ved dette departementet, som gjorde at det ikke oppnådde full kontroll på statens pengebruk. Departementet fikk ikke ansvar for kontroll av regninger som skulle anvises, og det var flere departementer som beholdt ansvaret for revisjon av egne eller underliggende etater sine regnskaper. Ansvaret for noen av disse regnskapene ble imidlertid overført til Revisjonsdepartementet senere, blant annet fikk de ansvaret for skoleregnskapet overført fra Kirkedepartementet i 1885.
Amauromyza

Utseende

Små til middelsstore (1-6 mm lange), slanke fluer, vanligvis med store vinger. Artene i denne slekten er ofte grå- eller gulaktige (gjerne grå på ryggen og mer eller mindre gule på sidene) med glassklare vinger. Hodet  er rundt med runde fasettøyne. Langs innerkanten av fasettøynene sitter det flere børster, men disse kan variere mye i størrelse og antall. Pannen er bred, og de tre punktøynene sitter på en litt opphøyet trekant som ofte er annerledes farget enn resten av pannen. Antennene er av vanlig fluetype, tre-leddete, det ytterste leddet kan være ganske stort eller tilspisset, og bærer en ganske lang og kraftig antennebørste (arista) på oversiden nær roten. Kinnbørste (vibrissa) finnes, munndelene er av vanlig fluetype, ikke påfallende store. Brystet (thorax) har vanligvis kraftige børster på ryggen og sidene. Vingene er store sammenlignet med kroppen, vanligvis gjennomsiktige uten fargeflekker. Beina er korte og kraftige. Bakkroppen er kort og kjegleformet. Hunnene har et kort, men kraftig eggleggingsrør (ovipositor). Larvene er pølseformede, ganske tykke. De eneste tydelige strukturene sett fra utsiden er åndehullene (spiraklene), som sitter på opphøyde vorter på den fremste og bakerste segmentet.

Levevis

Alle minérfluene har larver som lever inne i planter, de fleste i blad, men også noen i stengler, røtter og frø. Amauromyza-artene angriper særlig planter i syrefamilien, men også kurvplantefamilien og andre. Noen arter kan angripe et vidt spenn av vertsarter. Eggene stikkes inn under huden på planten, og larven klekkes etter noen få dager. Larvene spiser opp vevet innenfor ytterhuden og etterlater seg ganger i blad eller stengler, som er synlige utenfra som hvite felter eller tunneler. Disse kalles miner. Lignende miner lages av mange små sommerfugler og enkelte biller og planteveps. Larveutviklingstiden varierer fra en uke til flere måneder. Når larven er utvokst, kryper den vanligvis ut av planten og faller ned på bakken, der den forvandler seg til en puppe. Noen minérfluer kan gjøre stor skade (blant andre Amauromyza maculosa), på jordbruksvekster og særlig på prydplanter der de lyse minene er skjemmende og kan gjøre planten uselgelig. Formen på minene kan ofte brukes til å bestemme arten av minérflue.
Jørgen Andersen (fotballspiller)

Jørgen Andersen er en norsk fotballspiller som spiller for Borgen, på utlån fra Sarpsborg 08. Andersen er forsvarsspiller og ble hentet opp til Sarpsborg 08 fra junioravdelingen i løpet av 2010-sesongen.
Linux Foundation

Linux Foundation er en ideell organisasjon og en teknologibasert bransjeorganisasjon som har til formål å fremme, beskytte og videreutvikle samarbeidet om utviklingen av Linux. Organisasjonen ble grunnlagt i 2007 gjennom en sammenslåing av Open Source Development Labs og Free Standards Group. Den sponser arbeidet til skaperen av Linuxkjernen, Linus Torvalds, og blir støttet av ledende selskaper som Fujitsu, Hewlett-Packard, IBM, Intel, NEC, Oracle Corporation, Qualcomm og Samsung og av utviklere over hele verden.
NM i svømming kortbane 2007

NM i svømming kortbane 2007 ble arrangert i Asker 1.-4. mars 2007. Arrangør var Asker Svømmeklubb.
«Hōshō» (1922)

Operativ historie

«Hōshō» ble brukt i kamphandlinger langs kysten av Kina og for transport av fly i de første årene av den andre kinesisk-japanske krig. Hun var i aktiv tjeneste de første fire månendene etter at Japan ble involvert i den andre verdenskrig. Deretter ble hun satt i tjeneste som skoleskip. Under slaget ved Midway ble hun brukt i rekognoseringsoppdrag før hun ble tatt ut av tjeneste i juni 1942. Hun ble truffet av amerikanske bomber to ganger mens hun lå ved Kure, men var fremdeles i god stand på slutten av krigen. Etter krigens opphør ble hun brukt for å transportere japanske soldater hjem frem til hun ble tatt ut av tjeneste for siste gang i august 1946. Til opphugging i 1947.
Istid: På kollisjonskurs

Handling

Scrats eventyr ut i rommet starer en kjedereaksjon av hendelser som truer Manny og resten av flokken nede på jorda, noe som tvinger dem til å forlate hjemmene deres. På veien oppdager de et eksotisk sted som ledes av den åndelige lederen Shangri Llama.

Produksjon

Etter at Istid 4: Kontinenter på avveie ble sluppet sa John Leguizamo, stemmen til Sid: "It sounds like they’re working on something. So hopefully the answer is YES, but I cannot say for sure."
Filmen skulle egentlig ha premiere 15. juli 2016, men utgivelsen ble utsatt til 22. juli for å unngå å konkurrere mot filmene Ghostbusters, La La Land og The Lake som alle har premiere 15. juli.
Natalie Coughlin

OL 2004

Under OL 2004 i Athen vant Coughlin gull på 100 m rygg, og deltok på det amerikanske laget som tok sølv på 4 x 100 m fri. Hun var også med på å sette ny verdensrekord og ta gull på 4 x 200 fri.

Sommer-OL 2008

I sitt andre OL i Beijing i 2008 tok hun seks medaljer. Coughlin tok gull på 100 100 m rygg, og ble den første kvinnen som forsvarte gullet i denne øvelsen, etter at hun mistet verdensrekorden til sølvvinneren Kirsty Coventry i semifinalen. 
Hun tok i tillegg sølv på 4 x 100 m fri, der hun svømte sammen med Lacey Nymeyer, Kara Lynn Joyce og Dara Torres, samt bronse på øvelsene 200 m medley, 4 x 200 m fri og 100 m fri. I hennes siste konkurranse tok hun sølv på 4 x 100 medley, sammen med lagvenninnene Rebecca Soni, Christine Magnuson og Dara Torres.
Australian Open 1987

Australian Open 1987
Grünerhagen

Grünerhagen er en park på Grünerløkka i Oslo.

Parken

Grünerhagen avgrenses av Nordre gate i syd, Fossveien i øst og Grüners gate i nord. I vest grenser parken til den tidligere kornsiloen som er studentbolig og av Nedre Foss gård og turvei B10 langs Akerselva, som på denne strekningen i 2011 fikk navnet Rigmor Luihns vei. I 2017 åpnet Nedre Foss park mellom Grünerhagen og Akerselva. Parken er en del av Akerselva miljøpark. Grünerhagen dekker om lag 12 mål. 
I den nordlige delen ligger en ballbane, som sannsynligvis er det mest populære møtestedet for basketballspillere i byen. I tillegg til basketball er det også et miljø for skating og bordtennis der.
Den sydlige delen av parken skråner ned mot Akerselva og brukes til aking om vinteren.
I parken ligger Grünerhagen barnehage.

Historie

Grünerfamilien anla hagen på begynnelsen av 1700-tallet som en storslått hage. Familien eide Nedre Foss mølle 1672-1758 og 1803-1911 og har gitt hagen og strøket navn. Parken hadde terrasser, alléer, dam med lysthus på pæler og dyrehage med påfugl, gjess og kalkuner. Det finnes ikke bilder av den gamle hagen. Parken ble helt lagt om midt på 1800-tallet. Da Edvard Munch bodde i Fossveien og laget bilder av parken i 1880-årene var der fremdeles dam, og parken var regnet som attraktiv. 
Tidlig på 1900-tallet var parken forfalt. Kommunen opparbeidet den fra 1938 og dette arbeidet var ferdig cirka 1950. Under annen verdenskrig ble arealet, i regi av Parkvesenet, brukt til dyrking av mat. 
I 1986 fremmet Nora eiendom et forslag om å bygge kontorer, hotell og boliger på området mellom elven og Fossveien. Ballbanen ville ha forsvunnet og deler av den øvrige parken blitt berørt. Etter store protester fra beboerne på Grünerløkka ble planene, gjennom en statlig reguleringsplan for Nedre Foss, endret slik at hele parken ble bevart. 
Grünerhagen er fra 1990 en del av Akerselva miljøpark. Det innebærer blant annet at siktlinjene mot vestsiden av Akerselva med Telthusbakken og Gamle Aker kirke er sikret.
Kaliningrad kjernekraftverk

Kaliningrad kjernekraftverk er et kjernekraftverk under bygging i Kaliningrad (Königsberg) i det vestligste Russland, nær grensen til Polen og Litauen. Det skal stå ferdig for drift i 2015. Installert maksimal effekt blir om lag 2 400 MW mens fra to reaktorer.
Alpha Repertory Television Service

Alpha Repertory Television Service  (ARTS) var det nå nedlagte amerikanske kabel - TV-nettverk som var eiet av Hearst/ABC Video Services, et joint venture mellom Hearst Corporation og American Broadcasting Company (ABC).
Det slått sammen med A+E Networks i 1984 for å bli Arts and Entertainment Network (A+E Network).
Björn Höcke

Politiske uttalelser

Björn Höcke har vakt oppsikt med flere uttalelser i etniske spørsmål. Han uttalte i 2015 blant annet at for ham var AfD den siste «evolusjonære sjansen» for det folket han tilhørte (letzte evolutionäre Chance für dieses Volk). Dette folkets substans ble ifølge Höcke ødelagt på alle områder. AfDs daværende leder Frauke Petry innklaget Höcke til partiledelsen, som imidlertid ikke ga henne medhold. Höcke har videre uttalt at afrikanerne i teorien om r/K-seleksjon følger en såkalt «r-strategi», i likhet med det rotter gjør. Europeere fulgte ifølge Höcke en «K-strategi», som er karakteristisk for hvaler. Uttalelsene ble bedømt som rasistiske.
NRK (Gro Holm) har vurdert Höcke som høyreradikal, i motsetning til hans parti som hun i samme artikkel karakteriserte som høyrepopulistisk.
Höcke har på sin hjemmeside gitt uttrykk for at demokratiet og rettsstaten i Tyskland og Europa er truet. Höcke mente at det han konstaterte som en «demografisk katastrofe» (demographische Katastrophe) også innebar en eksistensiell trussel for Tyskland og Europa.

Privat

Björn Höcke er gift og har fire barn.
Remote Operations Service Element protocol

Remote Operations Service Element (ROSE) er et OSI-grensesnitt som er spesifisert i ITU-T Recommendation X.219, ISO/IEC International Standard 9072-1. Det sørger for (a) evne til å utføre fjerne operasjoner, (b) interaksjon mellom enheter i en distribuert applikasjon og (c) ved mottak av forespørsler om fjerne operasjoner tillate den mottagende entitet å prøve å utføre operasjonen og rapportere resultatet av forespørselen.
OSI-protokoller som X.400 og X.500 bruker tjenester som er sørget for av ROSE. ROSE-protokollen i seg selv er definert ved å bruke notasjonen ASN.1.
Norsk Tollerforbund

Norsk Tollerforbund er et fagforbund for tilsatte i Tolletaten og ble etablert 1. januar 1980 etter en sammenslutning av to tidligere forbund. Forbundet har ca. 1600 medlemmer og organiserer de fleste av etatens tjenestemenn over hele landet. Norsk Tollerforbund er tilsluttet Yrkesorganisasjonenes Sentralforbund og YS-Stat.
Norsk Tollerforbund er bygget opp med et sentralstyre på syv medlemmer som velges på forbundets landsmøte, som avholdes hvert tredje år. Forbundet består for tiden av syv lokalforeninger, som er bindeleddet mellom medlemmene og forbundets sentrale ledelse. Lokalforeningslederne og 1-2 representanter fra hver av lokalforeningene, samt sentralstyret utgjør landsstyret, og samles 1–2 ganger i året.
NT har sentralt tre tillitsvalgte på heltid som alle arbeider ved forbundskontoret. Disse er forbundsleder, 1. nestleder og politisk rådgiver. I tillegg er kasserer, fondsformann og redaktør/nettredaktør knyttet til forbundskontoret på deltid.
Forbundets leder per 2011 er Fredrik Støtvig.
Forbundet utgir medlemsbladet Norsk Tollblad, som utgis normalt seks ganger pr år med et opplag på 2 250 eksemplarer. Bladet publiseres også på forbundets nettsider, NT Nett.
Rockin' the Paradiso

Rockin' the Paradiso er et musikkalbum med Chris Spedding og Robert Gordon, utgitt i 2006.
Seouls undergrunnsbane

Historie

Korail begynte som operatør på linje 1 i 1974. Linjene 2, 3 og 4 ble ferdigstilt mot slutten av 1970-tallet og på 1980-tallet. Seoul Metropolitan Rapid Transit Corporation (SMRT) ble etablert i 1994 for å drive linjene 5, 6, 7 og 8.
Linje 2 (ringbane) ble påbegynt 3. mars 1978. En del av linja ble åpnet 22. mai 1984. Hela den grønne linja ble åpnet for trafikk samtidig med at linje 3 og 4 ble åpnet 18. oktober 1985. Linje 2 ble knyttet til den nye Bundanglinja på stasjonen Seolleung 29. august 2003.
Linje 3 og 4 ble påbegynt 26. februar 1980 og ble åpnet 18. oktober 1985.
Linje 5 ble påbegynt 2. juni 1990. De 14 første stasjonene fra Wangsimni til Sangil-dong ble åpnet for trafikk 15. november 1995. Trafikken på hele linja ble åpnet 30. desember 1996.
Linje 6 ble påbegynt 8. januar 1984. De 6 første stasjonene, fra Bonghwasan til Sangwolgok, ble satt i drift 7. august 2000. Hele linja ble satt i drift 9. mars 2001.
Linje 7 ble påbegynt 28. desember 1990. De 19 første stasjonene ble åpnet 11. oktober 1996 mellom Jangam og Konkuk-universitetet. Resten av linja åpnet 1. august 2000.
Linje 8 ble påbegynt 29. desember 1990. De 13 første stasjonene ble åpnet 23. november 1996 mellom Jamsil og Moran. De fire siste stasjonene ble åpnet 2. juli 1999.
Bundanglinja ble åpnet 1. september 1994 mellom Suseo og Ori. Den ble forlenget til Seolleung 29. august 2003. 21. desember 2005 ble linja forlenget med ytterligere 2,5 km til endestasjonen Bojeong. I 2009 planlegges linja forlenget til Wangsimni.
Junganglinja mellom Cheongnyangni på gateplan og Deokso ble innviet 16. desember 2005. Fram til 2009 planlegges en forlengelse.
Incheons undergrunnsbane ble åpnet 10. oktober 1999, og den knyttes til Seouls undergrunnsbane ved Bupyeong.

Billettpriser

Prisene på billettene starter på 1000 won for en reise på opptil 10 km. Ut over dette koster det 100 won per 5 km. Barn betaler halv pris. Det finnes ulike kort en kan benytte mot å få rabatt på reisa. Byregjeringen planlegger å benytte Seoul Citypass som et felles kortbasert betalingssystem. Eldre og handikapede reiser gratis.
Fyllingsdalen nye teater

Stiftelsen Nye Fyllingsdalen Teater  (Fyllingsdalen Teater) har i alle år vært et selvdrevet familieteater i Fyllingsdalen i Bergen med hovedvekt på barn og ungdom som målgruppe. Teateret ble startet av Tove Ringereide i 1976, men da het det Fyllingsdalen Teaterverksted.
Lokalene er opprinnelig en gammel tyskerbrakke fra krigen, men har siden den gang blitt bygget på i flere omganger, senest i 2004. Tove Ringereide drev teateret helt fram til sin død i 2011. I 2012 ble teateret en kunsterisk stiftelse og skiftet navn til Stiftelsen Nye Fyllingsdalen Teater. I dag er Jørn Kvist teatersjef, mens Per Magne Kristiansen er styrets formann. Teateret har en fast stab på 3 personer, og sysselsetter til enhver tid et antall profesjonelle frilans-skuespillere, regissører, kostymepersonell, koreografer, musikere og diverse andre funksjoner.  
Teateret styrer også en av Norges største teaterskoler for barn og ungdom, med over 200 aktive medlemmer i alderen 5-18 år.
Gaddi

Gaddi er en indisk trone, autoritetstegn og del av de fyrstelige insignier i de historiske fyrstestatene på det indiske subkontinent. I utvidet forstand utviklet gaddi seg også til å vise til fyrsteinstitusjonen og -gjerningen.
Gaddien kan bestå av en bomullsfylt pute, eventuelt i kombinasjon med et lavt sete, slik at fyrsten sitter høyere enn medlemmene av hoffet som omgir ham. Gaddien kunne også være utformet som stol i tre, stein eller metall. I noen fyrstestater fantes det rikt utstyrte tronstoler i edelt metall. Britene tillot som suzeren makt ikke herskerne av fyrstestatene å benytte betegnelsen trone, da dette kunne gi inntrykk av at fyrstene var suverene herskere.
Reidar Borgersen

Skøyter

Borgersen vant 5000 meter i NM på skøyter, enkeltdistanser i 2002 og 2003 og 10 000 meter i 2003 samt bronse på 10 000 meter i 2004 og 2007. Hans beste internasjonale resultater er 12.-plass på 5000 meter i 2003 og 15.-plass på 10 000 meter i 2004, begge i VM på skøyter, enkeltdistanser. Reidar Bohlin Borgersen er tvillingbror til Odd Bohlin Borgersen. Reidar går blant venner under kallenavnet "The Reidinator".

Sykkel

I tillegg til skøyter har Borgersen markert seg i sykling ved blant annet å vinne rittet Østfold 3-dagers. I 2010 ble han Norgesmester i banesykling på 1 000 m og 4 000 m. Han tok også sølvmedalje på tempo i NM, kun slått av Edvald Boasson Hagen som forsvarte sin mestertittel. Han satte onsdag 8. september 2010 ny norsk rekord på 10 km tempo med tiden 11.58,8.
I 2011 fulgte Borgersen opp med en ny klar sølvmedalje på tempo i NM, bak Edvald Boasson Hagen. Borgersen ble tatt ut til Sykkel-VM 2011 på tempo. der han ble nr 43 og VM i landeveissykling 2014 på tempo.

Trivia

Under Enkeltdistanse-NM 2002 på Hundorp gikk tvillingbrødrene bort og tok dobbeltseier på 5000m for herrer med storebror Odd på 2.-plass. Dette var første gang dette skjedde i et senior-norgesmesterskap i hurtigløp på skøyter.
Ælfthryth

Etymologi

Navneleddet ælf er dannet av gammelengelske ælf eller alf, «alv». Den norrøne formen av leddet var ælfR. Navneleddet thryth er dannet av gammelengelske þrȳð, «styrke». Den norrøne formen av leddet var *þrúðr.